ભુલેશ્વરમાં આવેલી ગ્રેટર બૅન્ક પાસે રસ્તાની વચ્ચે કેટલાય દિવસોથી ખાડો પડી ગયો છે. લોકોનો પગ આ ખાડાની અંદર ન પડી જાય એ માટે ખાડાની અંદર લાકડીઓ ઊભી ગોઠવી દેવામાં આવી છે જેથી લોકોનું ધ્યાન જાય. મુખ્ય રસ્તા પર આ રીતે ખાડો હોવા છતાં ખાડાને પૂરવાની પ્રશાસન તસ્દી લેતું નથી. રોજ અહીંથી પ્રવાસીઓ અવરજવર કરતા હોય છે યારે આ વચ્ચે આવેલો ખાડો ખાસ કરીને રાતના સમયે કેટલો ડેન્જર નીવડી શકે છે એની ગંભીરતા કદાચ પ્રશાસનને નહીં હોય.આ બાબતે એક સ્થાનિક રહેવાસીએ મિડ-ડે LOCALને જણાવ્યું હતું કે ‘અહીં રસ્તા વચ્ચે ખાડો હોવાથી પસાર થતા અમુક રાહદારીઓ અને વાહનચાલકોનું ધ્યાન જતું ન હોવાથી અને કેટલાય લોકોના ખાડામાં પગ પડી જવાના બનાવો બન્યા બાદ ખાડાની અંદર લાકડીઓ ઊભી મૂકી દેવામાં આવી છે જેથી લોકોનું ધ્યાન જાય અને ખાડામાં પડતા બચી શકે. આ બાબતે પ્રશાસનને ફરિયાદ કરી છે છતાં હજી સુધી કોઈ ઍક્શન લેવાઈ નથી. આ ખાડો ક્યારે પૂરવામાં આવશે? અહીંથી નાનાં બાળકો કે સિનિયર સિટિઝનો પસાર થાય છે યારે આ ખાડો લોકોને પસાર થવામાં અડચણો ઊભી કરે છે. ખાડામાં વચ્ચે મૂકવામાં આવેલી લાકડીઓ પણ અડચણ ઊભી કરે છે. અહીંથી વાહન લઈને પસાર થતા હોઈએ યારે આ લાકડીઓ ઘણી વાર રોડ પર પડી જતાં રોડની વચ્ચે આવી જાય છે. ખાડાને પૂરવો અનિવાર્ય છે જેથી લોકોને થતી પરેશાનીમાંથી રાહત મળી શકે.